## **stemaTgvCONSILIUL LOCAL MUNICIPAL**

## **TARGOVISTE**

### DIRECTIA GRADINA ZOOLOGICA

Nr. \_\_\_\_\_\_/\_\_\_\_\_\_\_\_\_\_\_\_

**Aprobat,**

**Primarul Municipiului Târgoviște**

**Jr. Daniel Cristian Stan**

**RAPORT DE SPECIALITATE**

**la proiectul de hotărâre privind indexarea anuală cu rata inflației**

**a impozitelor şi taxelor locale**

**pentru anul 2022**

În conformitate cu prevederile Legii nr. 227/2015 privind Codul Fiscal, cu modificările și completările ulterioare, Consiliile Locale adoptă pentru anul fiscal următor, hotărâri privind stabilirea impozitelor şi taxelor locale referitoare la:

a) stabilirea cotei impozitelor sau taxelor locale, după caz, când acestea se determină pe bază de cotă procentuală, iar prin Legea nr. 227/2015 privind Codul Fiscal, cu modificările și completările ulterioare, sunt prevăzute limite minime şi maxime;

b) stabilirea cuantumului impozitelor şi taxelor locale, când acestea sunt prevăzute în sumă fixă, în limitele prevăzute de Legea nr. 227/2015 privind Codul Fiscal, cu modificările și completările ulterioare;

c) adoptarea taxelor speciale prevăzute la art. 484 şi instituirea altor taxe locale prevăzute la art. 486 din Legea nr. 227/2015 privind Codul Fiscal, cu modificările și completările ulterioare;

d) stabilirea nivelului bonificaţiei de până la 10%, conform prevederilor art. 462 alin. (2), art. 467 alin. (2) şi art. 472 alin. (2) din Legea nr. 227/2015 privind Codul fiscal, cu modificările și completările ulterioare;

e) majorarea impozitelor şi taxelor locale, conform art. 489 din Legea nr. 227/2015 privind Codul fiscal, cu modificările și completările ulterioare.

Articolul 491 din Legea nr. 227/2015 privind Codul Fiscal, cu modificările și completările ulterioare, instituie o obligație în sarcina autorităților publice locale de a adopta o hotărâre în vederea indexării sumelor reprezentând impozit sau taxă locală.

***Rata inflației pentru anul fiscal 2020 a fost de 2,6 %***, conform adresei nr. 1146/18.01.2021 a Institutului Național de Statistică publicat pe site-ul Ministerului Dezvoltării Regionale și Administrației Publice.

În anexa prezentului proiect de hotărâre privind stabilirea impozitelor şi taxelor locale pentru anul 2022, sunt enumerate categoriile de impozite şi taxe ce urmează a fi stabilite.

Director,

ing. Pârvescu Florina

Șef Birou Financiar Contabil Administrativ Juridic Resurse Umane,

ec. Ionica Emil